མི་མང་པོ་ཞིག་ལ་རྒྱལ་སྤྱིའི་སྡིངས་ཆ་དེ་མི་རིགས་ཤིག་འཚོ་གནས་དང་རྒྱལ་ཁབ་ཅིག་སླར་གསོ་བྱེད་སའི་སྡིངས་ཆ་ཡག་པོ་ཏུ་ངོས་འཛིན་གནང་གི་འདུག་ལ་རྒྱལ་སྤྱིའི་སྤྱི་ཚོགས་ནང་དུ་གཟེངས་ཐོན་མི་སྣ་མང་པོ་ཡོད་ན་འདིས་མི་རིགས་སྐྱབས་པར་ཕན་ཐོགས་ཆེ་སྙམ་སྐྱེ་བ་ནི་ངོ་མ་ལྐུག་པའི་བསམ་བློ་ཞིག་ལས་བསམ་བློ་གཏང་རིན་ཡོད་པའི་གནད་དོན་ཞིག་ནམ་ཡང་མིན།ཇེའུ་མི་རིགས་ཀྱིས་རང་དབང་བསྐྱར་གསོ་ཐུབ་པའི་གནད་དོན་གང་ལ་ཐུག་འདུག།མེ་ཇི་མི་རིགས་རྩ་བརླག་སོང་བའི་རྒྱུ་རྐྱེན་ཅི་ལ་ཐུག་ཡོད།གནད་དོན་འདི་གཉིས་པོའི་ཐོག་ནས་གླེང་ན་མི་རིགས་ཤིག་སྐྱོབ་དགོས་ན་རང་གི་རིག་གཞུང་བདག་ཉར་དང་སྐད་ཡིག་བཀོལ་སྤྱོད།མི་རིགས་གཞན་འགྱུར་འགོག་པ།རང་རྒྱལ་ལ་དགའ་ཞེན་དང་མི་རིགས་ལ་སྤོབས་པ།རིག་གཞུང་གཅེས་སྤྲས་དང་འཐབ་རྩོད་ལ་རང་མོས་ཆེ་བ་བཅས་ནི་ནམ་ཞར་ཡང་གློད་མི་ཉན་པའི་རྩ་བ་ཞེ་གཅིག་ཡིན་ལ་གཏན་ནས་ལྷོད་མི་ཉན་པའི་གནད་དོན་ཤ་སྟག་ཡིན།